— Гэтым фундаментальная навука адрозніваецца ад розных утылітарных распрацовак-аднадзёнак. Для навуковай рэвалюцыі ў адной асобна ўзятай галіне патрэбны дзясяткі гадоў стваральнай працы многіх спецыялістаў. У мовазнаўстве адкрыцці магчымыя толькі ў гістарычным плане, аднак чакаць эканамічнага эфекту ад такіх работ цяжка, — адзначае Дзмітрый Дзятко. — Боязь некаторых маладых даследчыкаў за тое, што іх работы могуць быць не ацэнены належным чынам, а таксама дэфіцыт кваліфікаваных кадраў і адсутнасць матэрыяльных стымулаў вядуць да таго, што шэраг праблем у беларускай лінгвістыцы застаюцца без належнага вывучэння.